Suchinthana/ta-wikipedia huggingface dataset:
பெஞ்ச் தேசியப் பூங்கா

பெஞ்ச் தேசியப் பூங்கா சியோனி மாவட்டத்தில் 1975 ஆம் ஆண்டு ஏற்படுத்தப்பட்டது. இப்பூங்கா 257.26 ச.கி.மீ. பரப்பளவு கொண்டது. அண்மை நகரம் சியோனி, பூங்காவிலிருந்து 50 கி.மீ. தூரத்திலுள்ளது. இதன் வானூர்தி நிலையமாகவும், தொடருந்து நிலையமாகவும் நாக்பூர் இருக்கிறது. பூங்காவைப் பார்ப்பதற்கு மார்ச்சிலிருந்து ஜூன் வரை பொருத்தமான காலம் ஆகும். இங்கு ஒய்வில்லங்கள் ஐந்து உள்ளன.

இப்பூங்காவில் வறண்ட இலையுதிர்காடுகளும் புலிகளும் பல்வகையான மான்களும் பறவைகளும் உள்ளன. இங்கு வேங்கை, சோம்பற்கரடி, சாம்பர், கவரிமான், சீதல், குரைக்கும் மான், நாற்கொம்பன், காட்டுநாய், வராகம் முதலிய விலங்குகள் காணப்படுகின்றன. தேசிய நெடுஞ்சாலை 44 இல் பௌனியிலிருந்து இப்பூங்காவைச் சென்றடையலாம். இப்பூங்காவிற்கு துரியா, கர்மஜ்கிரி என்ற இரு நுழைவாயிற்கள் உள்ளன.

மேற்கோள்கள்

வெளிமாவட்டங்கள் 

துப்புரவு முடிந்த திருவள்ளூர் மாவட்ட ஆசிரியர்கள் தொடங்கிய கட்டுரைகள்
இந்திய தேசியப் பூங்காக்கள்
சிவனி மாவட்டம்
தமிழக ஆசிரியர்கள் தொடங்கிய அறிவியல் கட்டுரைகள்
பெண் ஏன் அடிமையானாள் ?

தமிழகத்தில் தந்தை பெரியார் என அழைக்கப்படும் ஈ. வெ. இராமசாமியால் எழுதப்பட்ட நூலாகும். எதிர் வெளியிட்டின் மூலம் நவம்பர் 2013ல் இரண்டாம் பதிப்பாக வெளியிடப்பட்டுள்ளது .ஈ .வெ. ராமசாமி ஆகிய பெரியாரின் முன்னுரையுடன்  1942ல் இந்த நூல் முதலாவதாக வெளியிடப்பட்டுள்ளது

பொருளடக்கம்  
கற்பு , வள்ளுவரும் கற்பும் , காதல் , கல்யாண  விடுதலை , மறுமணம் தவறல்ல , விபச்சாரம் ,விதவைகள்  நிலைமை , சொத்துரிமை , கர்ப்பத்தடை , பெண்கள் விடுதலைக்கு "ஆண்மை" அழிய வேண்டும்  ஆகிய பத்து தலைப்புகளில் கருத்துகள் பதியப்பட்டுள்ளன .

நூலிலிருந்து  சில மேற்கோள்கள் , " அன்பு , ஆசை , நட்பு என்பனவற்றின்  பொருளை தவிர , வேறு பொருளை கொண்டதென்று சொல்லும்படியான காதல் என்னும் ஒரு தனித்தன்மை ஆண் - பெண் சம்பந்தத்தில் இல்லை " .

மேற்கோள்கள் 
 

தமிழ் நூல்கள்
தோட்டக்கலை தொழில்துறை

தோட்டக்கலை  தொழில்துறை உற்பத்தி என்பது பதப்படுத்துதல், உறையில் அடைத்தல்    பழங்கள் மற்றும் காய்கறிகள் சந்தை ஆகியவற்றை கொண்டுள்ளது. வேளாண்மை மற்றும் தொழில் மயமான விவசாயத்தின் ஒரு துறையாக இது உள்ளது. தொழில் மயமான தோட்டக்கலை சில நேரங்களில் மலர் வளர்ப்பு தொழிலையும் உள்ளடக்கியுள்ளது.

மிக முக்கியமான பழங்கள்:
 வாழை பழங்கள்
 அரை வெப்ப மண்டல பழங்களான கொய்யா, தாமரிலோ, லிச்
 சிட்ரஸ் பழங்கள்
 மென்மையான பழங்கள்(பெரி)
 ஆப்பிள்கள்
 கல் பழங்கள்
முக்கிய காய்கறிகள்:
 உருளை கிழங்கு
 இனிப்பு உருளை கிழங்கு
 தக்காளி
 வெங்காயம் மற்றும்
 முட்டைகோஸ்
2013 ஆம் ஆண்டில் உலக அளவில் பழ உற்பத்தி 676.9 மில்லியன் டன்களாக (666.200.000 டன்இ டன்746.200.000 குறுகிய டன்கள்) மதிப்பிட்டுள்ளது. உலகளில் காய்கறி உற்பத்தியில் (879.2 மில்லியன் டன் 865.300.000 டன்இ டன் 969.200.000 டன்) சீனா மற்றும் இந்தியா ஆகிய இரண்டும் உயர் உற்பத்தி நாடுகளாக மதிப்பிடப்பட்டுள்ளது.

மதிப்பு சங்கிலி 
தோட்டக்கலை  மதிப்பு சங்கிலியில் காணப்படுபவை:
  உள்ளீடுகள்: உற்பத்திக்கு தேவையான உறுப்புகள்,   விதைகள்,  உரங்கள், வேளாண்மை விவசாய உபகரணங்கள்,பாசன உபகரணங்கள்.
  ஏற்றுமதிக்கான உற்பத்தி: பழங்கள் மற்றும் காய்கறிகளின் உற்பத்தி மற்றும் வளர்ச்சி மற்றும் அறுவடை தொடர்பான அனைத்து செயல்முறைகளையும் கொண்டுள்ளது. நடவு களையாடுதல் தெளித்தல் எடுத்தல்.
 புட்டிகளில் அடைத்தல் மற்றும் குளிர்பதன சேமிப்பு :தரப்படுத்துதல் சலவை செய்தல் களைதல் வெட்டுதல் கலத்தல் பெயர் எழுதுதல்
  பதபடுத்தப்பட்ட பழங்கள் மற்றும் காய்கறிகள் உலர்ந்த உறைந்த பாதுகாக்கப்பட்ட சாறுகள் இவற்றின் மூலம் வாழ்க்கை தரத்தை உயர்த்துதல்.
   வினியோகம் மற்றும் சந்தை: பல்பொருள் அங்காடிகள், சிறிய அளவிலான சில்லரை விற்பனையாளர்கள், மொத்த விற்பனையாளர்கள்.

நிறுவனங்கள்

பழம் 
 Chiquita Brands International
 Del Monte Foods
 Dole Food Company

மேலும் காண்க 
 Sugar industry

மேற்கோள்கள்

வெளி இணைப்புகள் 
 
 http://www.fruitlogistica.de/ fruit logistica conference 2017

வேளாண்மை
தோட்டக்கலை
கன்னியாகுமாி மாவட்ட டயட் கல்வியாளா்கள் தொடங்கிய கட்டுரைகள்
பன்னாட்டு புவிஅறிவியல் மற்றும் புவிப்பூங்காக்கள் திட்டம்

பன்னாட்டு புவிஅறிவியல் மற்றும் புவிப்பூங்காக்கள் திட்டம் (International Geoscience and Geoparks Programme) என்பது யுனெஸ்கோ (ஐக்கிய நாடுகள் கல்வி, அறிவியல், பண்பாட்டு நிறுவனம்) மற்றும் புவியியல் அறிவியல் சங்கத்தின் பன்னாட்டு ஒன்றியத்தின் கூட்டு நிகழ்வு ஆகும்.

இது 1972ஆம் ஆண்டு பன்னாட்டு புவியியல் கூட்டுறவு திட்டம் (International Geological Correlation Programme) என்ற பெயரில் இத்திட்டம் தொடங்கப்பட்டது. பன்னாட்டு புவியியல் கூட்டுறவு திட்டம் என்ற பெயரின் ஆங்கிலச் சுருக்கமான IGCP என்பது தற்போதும் பயன்பாட்டில் உள்ளது. இந்த திட்டம் பின்னர் பன்னாட்டுப் புவிஅறிவியல் திட்டம் என்று அறியப்பட்டது. புவிபூங்காக்கள் இத்திட்டத்தின் ஒரு அங்கமாக சேர்க்கப்பட்டதால், நவம்பர் 2015ஆம் ஆண்டில் பன்னாட்டு புவிஅறிவியல் மற்றும் புவிபூங்காக்கள் திட்டம் எனப் பெயர் மாற்றம் செய்யப்பட்டது.

எல்லைகள் மற்றும் தேசிய எல்லைகளைக் கடந்து பூகோளவியலாளர்களிடையே  கூட்டு ஆய்வுப்பணி, ஆய்வுகள் குறித்த கூட்டங்கள் மற்றும் பயிற்சிகள் மூலம் ஆராய்ச்சி ஒத்துழைப்பிற்கு உதவுவதே இத்திட்டத்தின் நோக்கம் ஆகும். தற்பொழுது பன்னாட்டு புவிஅறிவியல் மற்றும் புவிபூங்காக்கள் திட்டத்தில் சுமார் 167 நாடுகளிலுள்ள ஆயிரக்கணக்கான அறிவியலாளர்கள் மூலம் சுமார் 400 செயற்திட்டங்கள் செயல்பட்டில் உள்ளன.

மேற்கோள்கள் 

 UNESCO. "International Geoscience Programme". Retrieved December 12, 2010.

துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
புவி அறிவியல்கள்
யுனெஸ்கோ
தமிழக ஆசிரியர்கள் தொடங்கிய அறிவியல் கட்டுரைகள்
கூகைக் கிழங்கு

கூகைக் கிழங்கு அல்லது கூவைக் கிழங்கு அல்லது கூம்புக் கிழங்கு (Maranta arundinacea, arrowroot) ஆனது, அமெரிக்காக்களின் மழைக்காடுகளில் காணப்படும் பல்லாண்டு மூலிகைச் செடியாகும். இத்தாவரம் உலகெங்குமுள்ள வெப்ப மண்டலப் பகுதிகளிலும் வளர்க்கப்படுகிறது. 

இச்செடி  முதல்  வரை உயரங்கொண்டிருக்கும்.}.  இதன் இலைகள் ஈட்டி வடிவிலானவை. இதன் பாகங்களில் உண்ணத்தக்கது அதன் மட்ட நிலத்தண்டு. பயிரிட்டு 90 நாட்களில் இரட்டைக்கொத்தாக சிறிய வெண்ணிறப் பூக்கள் மலர்கின்றன; அரிதாகவே விதைகளை உற்பத்தி செய்கிறது; இதன் மட்டநிலத்தண்டைக் கொண்டே இத்தாவரத்தின் இனப்பெருக்கம் நடைபெறுகிறது.   நட்டு  10–12 மாதங்களுக்குப் பின்னர் இதன் இலைகள் வாடி உதிர்ந்து, மட்டநிலத்தண்டு அறுவடைக்கு ஏற்றதாக இருக்கும். மட்டநிலத்தண்டானது சதைப்பற்றுடன் உருளை வடிவில்  முதல்  lவரை நீளமுள்ளதாக வளரும்.

இது, மலைப் பகுதிகளிலும், மலை அடிவாரங்களிலும் மழைக் காலங்களில் தானே வளரும் பல்லாண்டுத் தாவரம். இதைக் கிழங்காகப் பயிரிட்டு வருகின்றனர். வெள்ளை நிறமுடைய இதன் கிழங்கை அரரூட் கிழங்கு என்றும் கூறுவர். அரரூட் மாவு இதன் கிழங்கிலிருந்து தயாரிக்கப்படுகிறது. முற்றிய கிழங்கு தோல் நீக்கப்பட்டு, சுத்தம் செய்யப்பட்டு வெயிலில் உலர்த்தப்படுகிறது. காய்ந்த பின் இடித்துத் தூளாக்கப்படும். இந்த மாவு நீரில் கரைக்கப்பட்டு, மூன்று முறை வடிகட்டப்படும். இந்த மாவு வெயிலில் நன்கு உலர்த்தப்பட்டு, பயன்படுத்தும் பொருளாக மாற்றப்படும்.

மேற்கோள்கள்

வெளி இணைப்புகள்

துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
அமெரிக்காக்களில் தோன்றிய பயிர்கள்
வீட்டுத் தாவரங்கள்
வெள்ளி குளோரைடு

வெள்ளி குளோரைடு (Silver Chloride) ஒரு வேதிச் சேர்மமாகும். இதன் வேதி வாய்ப்பாடு AgCl ஆகும். இந்த வெண்ணிறப்படிகம் உறுதியானது. தண்ணீரில் குறைந்த கரைதிறனைக் கொண்டுள்ளது. வெளிச்சம் அல்லது வெப்பத்தில், வெள்ளி குளோரைடு வெள்ளி மற்றும் குளோரினாக மாறுகிறது. வெள்ளி குளோரைடு சில மாதிரிகளில் சாம்பல் அல்லது ஊதா நிறத்தை பெற்றிருக்கும். இதன் இயற்கையான தாது குளோரார்கைரைட்டு (chlorargyrite) ஆகும்.

மேலும் படிக்க
 Wells, A.F. (1984) Structural Inorganic Chemistry, Oxford: Clarendon Press. .

மேற்கோள்கள் 

குளோரைடுகள்
வெள்ளி சேர்மங்கள்
பாறை உப்பு படிகக் கட்டமைப்பு
கே. ஆர். பார்த்தசாரதி

கல்யாணபுரம் ரங்கசாரி பார்த்தசாரதி (பிறப்பு ஜூன் 25, 1936) இந்திய புள்ளிவிவர நிறுவனத்தில் பேராசிரியராகவும், குவாண்டம் ஸ்டாக
ஸ்டிக் கால்குலஸின் முன்னோடியாகவும் உள்ளார்.

சுயசரிதை 
அவர் 1936 இல்  சென்னையில் பிறந்தார் . அவர் ராமகிருஷ்ணா மிஷன் விவேகானந்த கல்லூரியில் B.A. (ஹானா்ஸ்) கணிதம் படித்தார்.    பின்னா் அவா் அங்கிருந்து கல்கத்தா சென்று இந்திய புள்ளியியல் நிறுவனத்தில் சி.ஆச. ராவ் அவா்களின் மேற்பாா்வையில் தனது Ph.D. ஐ முடித்தார்.   அங்கு அவர் "பிரபலமான நான்கு" நபா்களிா் ஒருவராக விளங்கினாா். (மற்றவர்கள் ஆர்.ரங்கா ராவ், வீரவல்லி எஸ். வரதராஜன், எஸ்.எஸ். சீனிவாச வரதன்) 1956-1963 இல் ஐ.எஸ்.ஐ. முதல் Ph.D. ISI இன் பட்டம். அவர் 1977 ஆம் ஆண்டில் அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசு மற்றும் 1996 இல் TWAS பரிசு பெற்றார்.

ஆராய்ச்சி 
அவர் ஆண்ட்ரி கொல்மோகாரோவுடன் இணைந்து  யுஎஸ்எஸ்ஆர் அகாடமி ஆஃப் சயின்சஸ் (1962-63), இல் உள்ள ஸ்டெக்லோவ் கணிதவியல் நிறுவனத்தில், விாிவுரையாளராகப் பணியாற்றினார். பின்னர் அவர் பிாிட்டனிலுள்ள ஷெஃபீல்ட் பல்கலைக்கழகத்தில் புள்ளியியல் துறைப் பேராசிாியராகப் பணியாற்றினாா்(1964-68),  பின்னா்
மான்செஸ்டர் பல்கலைக்கழகம்(1968-70) மற்றும் நாட்டின்காம் பல்கலைக்கழகத்திலும் பேராசிரியராகப் பணியாற்றினாா். அங்கே  ராபின் ல்த் ஹட்சன் உடன் இணைந்து புகழ்பெற்ற குவாண்டம் ஸ்டாக ஸ்டிக் கால்குலஸ் இன் வளா்ச்சிக்காகப் பணியாற்றினாா். பின்னர் அவர் இந்தியாவுக்குத் திரும்பினார், சில ஆண்டுகளுக்குப் பிறகு மும்பை பல்கலைக் கழகம் மற்றும் தில்லி இந்திய தொழில்நுட்பக் கழகம் ஆகியவற்றில் பணியாற்றினாா். அவர் 1976 ஆம் ஆண்டு மீண்டும்  தில்லி மையத்தின் புதிய இந்திய புள்ளிவிவர நிறுவனத்திற்கு வந்தார், 1996 ல் ஓய்வு பெற்றவரை அவர் அங்கு பணியாற்றினாா்.

அவர் 1967 ஆம் ஆண்டில் கோஸ்டன்ட் - பாா்த்தசாரதி - ரங்காராவ் - வரதராஜன் அணிக்கோவைகளை கோஸ்டன்ட்- ஆர். ரங்கா ராவ் மற்றும் வீரவல்லி எஸ். வரதராஜன் ஆகியோருடன் இணைந்து அறிமுகப்படுத்தினாா்.

எழுதிய புத்தகங்கள் 
அவர் எழுதிய நூல்களில் சில:
 K. R. Parthasarathy. Probability measures on metric spaces. Vol. 352. American Mathematical Society, 1967.
 Robin Lyth Hudson and K. R. Parthasarathy. "Quantum Ito's formula and stochastic evolutions." Communications in Mathematical Physics 93.3 (1984): 301-323.
 K. R. Parthasarathy. An introduction to quantum stochastic calculus. Vol. 85. Springer, 1992.
 K. R. Parthasarathy and Klaus Schmidt. "Positive definite kernels, continuous tensor products, and central limit theorems of probability theory" (series: Lecture Notes in Mathematics). (1972).

மேற்கோள்கள்

வெளி இணைப்புகள் 
 Mathematics Genealogy Project
 K. R. Parthasaraty at Indian Statistical Institute (Delhi Center) 
 https://www.mathunion.org/Publications/Bulletins/39/parthasarathy.ps 

1936 பிறப்புகள்
வாழும் நபர்கள்
இந்தியப் புள்ளியியலாளர்கள்
இந்தியக் கணிதவியலாளர்கள்
தமிழ் கணிதவியலாளர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
சிக்கல் சிங்காரவேலர் கோவில்

சிக்கல் சிங்காரவேலவர் கோவில் (Sikkal Singara Velar Temple)  என்பது தமிழ்நாட்டில் நாகப்பட்டினம் மாவட்டத்தில் உள்ள சிக்கல் என்ற கிராமத்தில்  
சிக்கல் நவநீதீீஸ்வரர் கோயில் வளாகத்தில் அமைந்துள்ளது. திருவாரூரிலிருந்து 18 கி.மீ. கிழக்கேயும், நாகப்பட்டினத்திலிருந்து 5 கி.மீ. மேற்கேயும் அமைந்துள்ளது. கோயிலின் ஒரு வளாகத்தில் நவநீதீஸ்வரர் சன்னதியும், வள்ளி, தெய்வானையுடன் கூடிய முருகன் சன்னதியும், மற்றொரு வளாகத்தில் விஷ்ணுவின் சன்னதியும் அமைந்துள்ளது.

கோவிலின் சிறப்பு
சிக்கல் சிங்காரவேலர் சன்னதி மிகப்பழமை வாய்ந்த இந்துக்கோவில் ஆகும். அதிகாரப்பூர்வமாக  அறிவிக்கப்படாத முருகனின் ஏழாவது படைவீடாகும். சிவனும், விஷ்ணுவும் ஒரே இடத்தில் அமைந்துள்ள அரிய தொன்மையான இந்துக்கோவிலாகும்.  சிக்கலில் பார்வதியிடம் முருகன் வேல் பெற்றுத் திருச்செந்தூரில் சூரனை சம்ஹாரம் செய்தார்.

கோவில் வளாகம்
முற்காலத்தில் இது மல்லிகை வனமாக இருந்ததால் காமதேனு குடி கொண்டிருந்ததாக ஐதீகம். புலால் உண்டதால் சிவனால் காமதேனு சபிக்கப்பட்டார். தன் தவற்றை உணர்ந்து இங்குள்ள பாற்குளத்தில் புனித நீராடி சிவனை வழிபட்டதால் சாபவிமோசனம் அடைந்ததாக வரலாறு உண்டு.

விழாக்கள்
 சூரசம்ஹார விழா சிறப்பாகக் கொண்டாடப்படுகிறது. முருகக்கடவுள் தன்  தாயாரிடம் பெற்ற வேல் கொண்டு சூரபத்மனை வதைத்த நாளை சூரசம்ஹாரமாக  கொண்டாடுகின்றனர்.
 கந்த சஷ்டி

இதனையும் காண்க
 சிக்கல் நவநீதேசுவரர் கோவில்

சான்றுகள்

வெளி இணைப்புகள்
வேங்கடம் முதல் குமரி வரை 3/சிக்கல் சிங்கார வேலவர்
Excellent article on the temple in "The Hindu" 
http://nagapattinam.nic.in/sikkal.html 
http://www.hindubooks.org/temples/tamilnadu/sikkal/index.htm 
http://www.indiantemples.com/Tamilnadu/m029.html
http://www.murugan.org/temples/sikkal.htm
Tamilnadu tourism page

துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
நாகப்பட்டினம் மாவட்டத்திலுள்ள முருகன் கோயில்கள்
வெர்கலான்

என்றிக் அர்னால்டு தாவ்லோ வெர்கலேண்டு (Henrik Arnold Thaulow Wergeland) என்பவர் நார்வே நாட்டைச் சேர்ந்த எழுத்தாளர் ஆவார். கவிதைகளுக்காக இவர் கொண்டாடப்பட்டாலும் நாடக ஆசிரியர், முற்போக்குவாதி, வரலாற்றாளர், மொழியிலாளர் என பன்முக ஆற்றல் கொண்டவராக இவர் சிறப்பு பெற்றிருந்தார். நார்வேயின் இலக்கியச் செழுமை, நார்வேயின்  நவீனக் கலாச்சார இலக்கியம் ஆகியவற்றின் வளர்ச்சிக்கான முன்னோடிகளில் ஒருவராக வெர்கலேண்டு கருதப்படுகிறார் .

தோற்றம் 
இவா் கி.பி.1808-ஆம் ஆண்டு ஒரு பேராசிாியாின் மகனாகத் தோன்றினாா். உயா்கல்வியுடைய ஒரு குடும்பத்தில் பிறந்ததால் இளமையில் மிகுந்த அறிவு கட்டுரைகள் பயின்று புலமை அடைந்தாா். இவா் இயற்கையில் கவிதைத் திறன் பெற்றவா். இவரது கவிதைகள் நாா்வே நாட்டு மக்களிடம் தேசப்பற்றை ஏற்படுத்தியது. நாா்வே நாட்டு அரசியல் சட்டத்தை வன்மையாகக் எதிா்த்தாா். இவருடைய மனிதநேய செயல்பாடுகள், புரட்சிகர எண்ணங்கள்,விடுதலையின் மீதிருந்த அளவற்ற அன்பு ஆகியன நாா்வே நாட்டு மக்களிடம் தனிப்புகழ் பெற வழிவகுத்தது.

கவிதை 

இவா் கவிதை நூல்களுள் முதல் சுற்றுக் கவிதைகள், இசுபானியா்கள், ஆங்கில விமானி ஆகியன குறிப்பிடத்தக்கன. இவா்தம் கதைப்பாடல்களும், சிறப்பு வாய்ந்தன.

மறைவு 

இவா் கி.பி. 1845- ஆம் ஆண்டு இயற்கை எய்தினாா்.

மேற்கோள்கள் 

1808 பிறப்புகள்
1845 இறப்புகள்
நோர்வே எழுத்தாளர்கள்
நார்வே கவிஞர்கள்
ஆல்பிரட் பார்னார்டு பாசெட்

ஆல்பிரட் பார்னார்டு பாசெட் (Alfred Barnard Basset, சூலை 25, 1854 – 5 திசம்பர் 1930) ஒரு பிரித்தானியக் கணிதவியலாளர் ஆவார். இவர் இயற்கணித வடிவியல், மின்னியக்கவியல் மற்றும் பாய்ம இயக்கவியல் ஆகிய துறைகளில் பங்காற்றினார்.  பாய்ம இயக்கவியலில், பாசெட் விசை அல்லது பெளசினெசுக்-பாசெட் விசை  என அறியப்படும் விசை நிலையற்ற இயக்கத்தில் (ஒரு பிசுபிசுப்பு திரவத்துடன் தொடர்புடையது), உடலில் உணரப்படும்  விசையின் வரலாற்றினை விவரிக்கிறது. இவர் மேலும் பெசெல் சார்புகளில் தன் பங்களிப்பை ஆற்றினார். பாசெட் சாா்பு என்னும் பதம் பெசெல் சாா்பின் மாற்றம் அடைந்ததாகும். ஆனால் இப்போது அது பயன்படுத்தப்படுவதில்லை. இவா் 1889  ஆம் ஆண்டில் அரச கழகத்தின் உறுப்பினராகத் தேர்ந்தெடுக்கப்பட்டார்.

உசாத்துணைகள்

மேற்கோள்கள்

ஆங்கிலேயக் கணிதவியலாளர்கள்
1854 பிறப்புகள்
1930 இறப்புகள்
பாய்ம இயக்கவியலாளர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பெர் ஒலோப் ஹல்த்

பெர் ஒலோப் ஹல்த் (ஆங்கிலம்: Per Olof Hulth) (2 ஜூன் 1943 - 26 பிப்ரவரி 2015) சுவீடிய வானியற்பியல் இயற்பியலாளர் ஆவார். 

இவர் ஸ்டாக்ஹோம் நகரில் வளர்ந்தார். ஸ்டாக்ஹோம் பல்கலைக்கழகத்தில் 1976 ஆம் ஆண்டில் துகள் இயற்பியல் துறையில் முனைவர் பட்டம் பெற்றார். பின்னர் பல ஆண்டுகள் அதே பல்கலைக்கழகத்தில் பரிசோதனை வானியல் துகள் இயற்பியல் பேராசிரியராகவும், இயற்பியல் துறைத் தலைவராகவும் இருந்தார். இவர் ஜெனீவாவில் CERN இல் பணியாற்றினார். தென் துருவத்தில் உள்ள AMANDA திட்டத்தில் துருவ பனிப்பகுதியில் இருந்து நியூட்ரினோக்களைப் பற்றி படித்தறிவதில் முக்கிய ஐரோப்பிய அறிஞர்களில் ஒருவராகச் செயல்பட்டார். 2001 முதல் 2005 வரை இதன் செய்தித் தொடர்பாளராகவும் செயல்பட்டார்.

2004 இல் அறிவியலுக்கான ராயல் ஸ்வீடிஷ் அகாடமியில் (Royal Swedish Academy of Sciences) இயற்பியல் வகுப்பின் உறுப்பினராக ஆனார். ராயல் அகாடமி கல்விக் குழுவின் தலைவராகவும் 2013 ஆம் ஆண்டில் ஸ்வீடனில் இலாப நோக்கற்ற சுயாதீனமான முதன்மை மற்றும் உயர்நிலை பள்ளிகளுக்கான தேசிய தடையைச் செயல்படுத்துவதில் ஒரு முக்கிய விமர்சகர் ஆகவும் செயல்பட்டார்.

மேற்கோள்கள் 

1943 பிறப்புகள்
2015 இறப்புகள்
வானியற்பியலாளர்கள்
சுவீடிய இயற்பியலாளர்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பாலிஃபேஜியே

பெரும்பசியுண்ணல் (Polyphagia) அல்லது மீப்பசியுண்ணல் (hyperphagia)  என்பது பெரும்பசி அல்லது மீப்பசி நிலையை குறிப்பதாகும்.

மருத்துவத்தில் 
மருத்துவத்தில், பெரும்பசி (சில நேரங்களில் மீப்பசி என அழைக்கப்படுகிறது) என்பது ஒரு மருத்துவ அடையாளம். அதாவது அதிகப்படியான பசி, வாய்வழி இயல்பிகந்த அதிக அளவில் உட்கொள்ளுதல் ஆகும். இது நீரிழிவு, கிளைன்-இலெவின் நோய்க்குறி (ஹைபோதாலமஸில் ஒரு செயலிழப்பு), மரபன் கோளாறுகள் பிராடர்-வில்லி நோய்த்தொகை,  பிரெடல்-வில்லை நோய்த்தொகை போன்ற நோய்களால் ஏற்படலாம். வேகல் நரம்பு ஏற்பிகளைத் தட்டும்போது மூயுண்ணல் ஏற்படும் என அறியப்பட்டுள்ளது.

காரணங்கள் 
பசியின்மை ஏற்பட காரணமாக அமைபவை:
 பதற்றம்
 அழுத்தம்
 சில மருந்துகள்
 சர்க்கரை நோய்
 கூடுதல் தைராய்டு சுரப்பியின் செயலாக்கம்
 இரத்தச் சக்கரைக் குறைவு
 மாதவிலக்குக்கு முந்தைய குறைபாடு
 ப்ரெடல்-வில்லை சிண்ட்ரோம்
 பெரும்பசி
 கிரேவின் நோய்
 கிலைன்-லெவின் குறைபாடு

நீரிழிவுக் கொழுப்புச் சிதைவு 
பசி பொதுவாக நீரிழிவுக் கொழுப்புச் சிதைவு தொடக்க நிலையில் ஏற்படுகிறது. எனினும், ஒருமுறை இன்சுலின் அதிக குறைப்பாடாகவும் கொழுப்பு அமிலமாக்கத்தில் உருவாகிறது. பசியின்மை தடைபடுகிறது.

சொற்பிறப்பியல் மற்றும் உச்சரிப்பியல் 
பாலிஃபேஜியே என்ற சொல் பாலி மற்றும் பேஜியே என்ற இரண்டு சொற்கள் இனைந்த ஒரு கிரேக்க சொல்லாகும். பாலி என்பது 
பேரளவு என்றும், பேஜியே என்பது உண்ணுதல் அல்லது விழுங்கிடுதல் என்பதாகும்.

மேற்கோள்கள்

வெளி இணைப்புகள் 

 Diseases and conditions associated with Polyphagia

நோய்கள்
உட்சுரப்பியல்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஸ்க்லேடர்ஸ் வானம்பாடி

ஸ்க்லட்டரின் லார் ஸ்பைசோஸ்கோஸ் ஸ்க்லேட்டரி என்பது அலடுடி குடும்பத்தில் உள்ள ஒரு லார் இனமாகும். இது நமீபியா மற்றும் தென் ஆப்பிரிக்காவில் காணப்படுகிறது. அதன் இயற்கையான வாழ்விடம் மிதமான அல்லது வெப்பமண்டல வறண்ட புதர் நிலமாகும். அது வசிப்பிட இழப்புகளால் அச்சுறுத்தப்படுகிறது.

வகைப்பாடு மற்றும் அமைப்புமுறை 
பொது பெயர் மற்றும் லத்தீன் இருமை பிரித்தானிய விலங்கியல் பிலிப் லட்லி ஸ்க்லேட்டர் நினைவு.

 Sclater's Lark முதலில் Calandrella இனப்பெருக்கம் மற்றும் சில அதிகாரிகள் அந்த வகைப்பாடு அங்கீகரிக்க தொடர்கிறது. இந்த இனங்கள் மாறி மாறி Sclater இன் குறுகிய கால் lark என பெயரிடப்பட்டது.

மேற்கோள்கள்

வெளி இணைப்புகள் 
 இனங்கள் உரை - தென் ஆப்பிரிக்க பறவைகள் அட்லஸ்
தி. பொன்னுமலை

காரிப்பட்டி தி. பொன்னுலை (Karipatti T. Ponnumalai பிறப்பு: ஆகத்து 20, 1920) ஓர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தமிழ்நாடு சட்ட மன்றத்திற்குத், திராவிட முன்னேற்றக் கழகத்தின் வேட்பாளராக, பனைமரத்துப்பட்டி தொகுதியில், 1967 மற்றும் 1971 ஆம் ஆண்டுகளில் நடந்த சட்டமன்றத் தேர்தல்களில் போட்டியிட்டு, தேர்ந்தெடுக்கப்பட்டார்.

மேற்கோள்கள் 

திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
சேலம் மாவட்ட நபர்கள்
இருபதாம் நூற்றாண்டு இந்திய அரசியல்வாதிகள்
சரவணம்பட்டி இரத்தினகிரி மருதாச்சல கடவுள் கோயில்

சரவணம்பட்டி இரத்தினகிரி மருதாசால கடவுள் கோயில் என்பது தமிழ்நாட்டில் கோயம்புத்தூர் மாவட்டம், சரவணம்பட்டி என்னும் ஊரில் அமைந்துள்ள ஒரு முருகன் கோயில் ஆகும்.

இருப்பிடம் 
கோவை- சத்தியமங்கலம் சாலையில் சரவணம்பட்டியில் உள்ளது.
திறக்கும் நேரம்:  காலை 6.00 -  1.00 மணி
மாலை 4.00 – 7.30 மணி

தல வரலாறு  
சிவனை நோக்கி தவம் செய்து வரம் பெற்ற சூரபத்மன் இந்திரனை அழிக்க வந்தார். அப்போது இரத்தினகிரி மலையில் ஒளிந்துகொண்டார். இந்திரனை முருகன் மயிலாக மாற்றினார். சூரபத்மனை அசுரமயிலாக மாற்றினார்.  முருகனுக்கு இடப்புறம் இந்திரமயில், வலப்புறம் அசுரமயில் என இரு மயில்கள் இருந்தன.

வரலாறு 
இக்கோயில் பத்தொன்பதாம் நூற்றாண்டைச் சேர்ந்தது.

கோயில் அமைப்பு 
இக்கோயிலில் இரத்தினகிரி மருதாசலகடவுள் சன்னதியும், விநாயகர், இடும்பன், கன்னிமார் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள் 
இக்கோயிலில் இரண்டு காலப் பூசைகள் நடக்கின்றன. தை மாதம் மாட்டுப்பொங்கல், பூப்பறிக்கும் விழா முக்கிய திருவிழாவாக நடைபெறுகிறது.

திருவிழா 
 அமாவாசை, 
 காணும் பொங்கல், 
 கிருத்திகை, 
 தைப்பூசம், 
 வைகாசி விசாகம்.

மேற்கோள்கள் 

கோயம்புத்தூர் மாவட்டத்திலுள்ள முருகன் கோயில்கள்
கல்லார் ஆறு (பம்பா)

கல்லார் ஆறு (Kallar River (Pamba) என்பது தென்னிந்தியாவின், கேரளத்தின், பம்பையாற்றின் துணை ஆறுகளில் ஒன்றாகும். பம்பை ஆறானது தென்னிந்தியாவின் மூன்றாவது நீளமான ஆறாகும். பத்தனம்திட்டா மாவட்டத்தின் கிழக்கு பகுதியில் உள்ள இராண்ணி காடுகளில் கல்லார் ஆறு உருவாகிறது. பெயர் குறிப்பிடுவது போல நதி படுக்கை பெரும்பாலும் கல்லால் ஆனது (கல்லு + ஆர் = கல்லார் ஆறு). வடசெறிக்கறையில் பம்பை ஆற்றுடன் இணைவதற்கு முன்பு அதன் முழு நீளத்தையும் வளமான காடுகள் வழியாக பாய்கிறது. சிறிய கிராமங்களான தண்ணித்தோடு, தெக்குத்தோடு மற்றும் மன்னீரா ஆகியவை இந்த ஆற்றின் கரையில் உள்ள முக்கிய மனித குடியிருப்புகளாகும். கொன்னி வனப் பிரிவில் மன்னீராவில் உள்ள காடு சுற்றுச்சூழல் சுற்றுலாத் திட்டத்தின் முக்கிய அங்கமாக விளங்குகிறது, அங்கு மூன்று கிலோமீட்டர் நீளமுள்ள பரிசல் சவாரி செய்வதற்கான வாய்ப்பை வழங்குகிறது. இந்த ஆறு தாவரங்கள் மற்றும் விலங்குகளின் வளமான பன்முகத்தன்மையை ஆதரிக்கிறது.

ஆலப்புழை மாவட்ட ஆறுகள்
மாளிகைமேடு

மாளிகைமேடு என்பது அரியலூர் மாவட்டத்தில், கங்கைகொண்டசோழபுரத்திற்கு அருகில் உள்ள சிற்றூர். இவ்வூரின் கிழக்கே முதலாம் இராசேந்திரனால் எழுப்பப்பட்ட செங்கற்களால் ஆன மாளிகை தமிழகத் தொல்லியல் துறை அகழ்வாராய்ச்சியால் கண்டுபிடிக்கப்பட்டது.

சிறப்புகள் 
1981 ஆம் ஆண்டு அன்றைய தமிழக முதல்வர், இவ்விடத்தில் பெரிய விழா எடுத்து இம்மாளிகையின் சிறப்பை வெளிப்படுத்தினார். இங்குள்ள அகழ் வைப்பகத்தில் மாளிகைமேட்டைச் சுற்றியுள்ள ஊர்களில் அகழ்வாய்வு மேற்கொண்ட போது கிடைத்த சோழர்கால கற்சிலைகள் பாதுகாக்கப்பட்டு வருகின்றது. இவை சுற்றுலா பயணிகள் பார்வைக்கு வைக்கப்பட்டுள்ளன.

உசாத்துணை 
டாக்டர்.மா.இராசமாணிக்கனார், சோழர் வரலாறு ,பூம்புகார் பதிப்பகம்.

வெளியிணைப்புகள்
 Chola palace excavation site at Maligaimedu strengthened, The Hindu, 22 September 2016

தமிழக தொல்லியற்களங்கள்
சோழர் நகரங்கள்
திருச்சி தெப்பகுளம்

திருச்சிராப்பள்ளி தெப்பக்குளம் (Trichy Teppakkulam) என்பது திருச்சி மாநகராட்சியின் மத்தியில் அமைந்துள்ள ஒரு தெப்பக்குளம் ஆகும். இத்னைச் சுற்றிலும் வணிக வளாகங்கள்  உள்ளன. தாயுமானவர் கோவில், நாகநாத சுவாமி கோவில், தூய வளனார் கல்லூரி தேவாலயம், புனித சிலுவை தேவாலயம், திருமதி இந்திராகாந்தி மகளிர் கல்லூரி ஆகியனவும் இக்குளத்தைச் சுற்றி உள்ளன. இதனருகே வரலாற்றுப் புகழ்மிக்க மலைக்கோட்டை அமைந்துள்ளது. ஒரே கல்லால் ஆன முக்குறுணி விநாயகர் உள்ளதாக அகழ்வாராய்ச்சி தகவல்கள் குறிப்பிடுகின்றன. சனவரி-பிப்ரவரி மாதங்களில் தெப்பம் மிதக்கும் விழா நடைபெறுவது சிறப்பாகும்.

மேற்கோள்கள்

வெளி இணைப்புகள்
தமிழ்நாட்டிலுள்ள கோயில் குளங்கள்

திருச்சிராப்பள்ளியின் சுற்றுப்புறங்களும் புறநகரங்களும்

துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
மனித பல்பணியாக்கம்

மனிதனின் பல்பணியாக்கம் (human multitasking) என்பது ஒரு குறுகிய காலத்தில் ஒன்றுக்கு மேற்பட்ட பணி அல்லது செயல்பாட்டைச் செய்வதற்கான வெளிப்படையான திறமையாகும். எடுத்துக்காட்டு,மின்னஞ்சலை தட்டச்சு செய்து கொண்டே புத்தகத்தை வாசிப்பதும் தொலைபேசியில் பேசுவதும் ஆகும். ஒரே நேரத்தில் ஒன்றுக்கு மேற்பட்ட பணிகள் செய்யும் போது கவனம்குறையும் என ஆய்வுகள் கூறுகின்றன.  இருப்பினும் ஒரு பணியில் மிகுந்த திறமை இருக்கும்போது பன்முகத்தன்மயுடன் செயல்பட இயலும்.

சொற்பிறப்பியல்
பல்பணியாக்கம் என்ற சொல்லை முதன் முதலில் 1965 ஆம் ஆண்டில் ஐபிஎம் கணினியின் பல்வேறுபட்ட திறன்களைக் குறிக்கப் பயன்படுத்தியது.

ஆராய்ச்சி
உளவியலாளர்கள் 1960 கள் முதலே, மனிதப் பல்பணியாக்கம் குறித்த செய்முறைகளை மேற்கொன்டுள்ளனர்.   உளவியல் துலங்கல் கால விளைவு எனும் எளிய செய்முறையை  மனிதப் பல்பணியாக்கத்தை ஆராய, உளவியலாளர்கள் பயன்படுத்தினர்.  இதில் மனிதர்களுக்கு ஒருங்கமைந்த இருபணிகளுக்கான துலங்களைத் த்ஹருமாறு கேட்டுக் கொள்ளப்பட்டது. இதில் இரண்டாம் பணிக்கான துலங்கல் தாமதமாதல் கண்டறியப்பட்டது..

மேற்கோள்கள்

மேலும் படிக்க
 
 Multitaskers bad at multitasking – BBC News Monday, August 24, 2009
   - The Problems With Multitasking
  – The Multitasking Virus and the End of Learning?

வெளி இணைப்புகள்

 
 
 

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
மனிதவள மேலாண்மை
1942 தி சிட்டாடல் புல்டாக்சு கால்பந்து அணி

1942 தி சிட்டல் புல்டாக்சு கால்பந்து அணி (1942 The Citadel Bulldogs football team ) என்பது 1942 ஆம் ஆண்டு கல்லூரிக் கால்பந்து பருவத்தில் சிட்டாடல் என்றழைக்கப்படும் தென் கரோலினா இராணுவக் கல்லூரி பிரதிநிதித்துவப்படுத்திய ஒரு கால்பந்து அணியாகும். போ ரோவ்லேண்டு மூன்றாவது பருவத்தின் தலைமை பயிற்சியாளராக பணியாற்றினார். புல்டாக்சு அணி தென் மாநாட்டின் உறுப்பினர்களாகவும்  விளையாடியது மற்றும் இயான்சன் ஆகுட் விளையாட்டரங்கில் உள்ளூர் போட்டிகளில் விளையாடியது. இரண்டாம் உலகப்போரின் காரணமாக 1946 வரை எந்த அணியும் மீண்டும் களமிறங்வில்லை.

1942 ஆம் ஆண்டுக்கான இலிட்கன்ஹாஸ் மதிப்பீடுகளின் கீழ் இறுதி தரவரிசையில் சிட்டாடல் 99வது இடத்தில் (590 கல்லூரி மற்றும் இராணுவ அணிகளில்) தரவரிசைப்படுத்தப்பட்டது.

மேற்கோள்கள் 

தென் கரொலைனாவில் விளையாட்டு
பி. வல்சலா

பி. வல்சலா (P. Valsala, ;  4 ஏப்ரல் 1938 – 21 நவம்பர் 2023 ) மலையாள நாவலாசிரியர், சிறு கதை எழுத்தாளர், சமூக ஆர்வலர், தென்னிந்தியாவின் கேரளா மாநிலத்தில் ஓய்வுபெற்ற தலைமை  ஆசிரியர் . நிழலுறங்குன்ன வழிகள்   (ஷாடோஸ் ஸ்லீப் என்ற பாதைகள்) நாவலுக்கு கேரள சாகித்திய அகாடமி விருதை பெற்றார்.  வல்சலா கேரள சாகித்திய அகாடமி தலைவராக இருந்தார். அவர் இடதுசாரி சார்புடைய கலாச்சார இயக்கமான பூ கா சா (PuKaSa) உடன் இணைந்தார், ஆனால் சமீபத்தில் அவர் தேசியவாத அமைப்புக்களுக்கு ஆதரவாக இருந்துள்ளார். இவருடைய பல நாவல்கள் மலையாள திரைப்படங்களங்களாக வெளிவந்துள்ளன.

தேர்ந்தெடுக்கப்பட்ட படைப்புகள்

முக்கிய படைப்புகள் 
எனக்கு பிடித்த கதைகள்
கவுதமன்
மரச்சோட்டிலே வெயில்சில்லுகல்
மலையாளம் சுவர்ண கதைகள்
தனி அமெரிக்கா
அசோகனும் புரவலர்களும்
வல்சலையுடெ மகள்
மைதிலியுடெ மகள்
ஆதி நீர்
நெல்லு (நாவல்)
ஹுமன் கொல்லி
நிழலுறங்குன்ன வழிகளில் 
வல்சலையுடெ தேர்ந்தெடுக்கப்பட்ட கதைகள்
போக்கு வெயில்
பொன் வெயில்
இரண்டகள்

விருதுகள்
குங்குமம் விருது - நெல்லு (நாவல்)
கேரள சாகித்திய அகாடமி விருது - நிழலுறங்குன்ன வழிகளில் 
முட்டத்து வர்க்கி விருது - மலையாள காவிய படைப்புகளுக்காக
சி வி குன்னிராமன் நினைவு சாகித்திய விருது

மேற்கோள்கள்

வெளியிணைப்புகள் 

 

1938 பிறப்புகள்
2023 இறப்புகள்
மலையாள எழுத்தாளர்கள்
கேரள எழுத்தாளர்கள்
கோழிக்கோடு மாவட்ட நபர்கள்
கேரளப் பெண் எழுத்தாளர்கள்
பொக்காலி (நெல்)

பொக்காலி அரிசி (மலையாளம் : പൊക്കാളി) ஒரு தனித்துவம் வாய்ந்த உப்புத்தன்மையை ஏற்றுக்கொள்ளக்கூடிய ஒரு அரிசி வகையாகும். இயற்கை முறையில் எவ்வித ரசாயணமும் இன்றி இப்பயிரானது விளைவிக்கப்படுகிறது.

பயிர் செய்யப்படும் இடம்
தென்னிந்தியாவில் கேரள மாநிலத்தில் ஆலப்புழா, திரிச்சூர், எர்ணாகுளம் ஆகிய மாவட்டங்களில் 5000 ஹெக்டேர் அளவில் சூன் மாதம் முதல் நவம்பர் மாதம் வரை சாகுபடி செய்யப்படுகிறது. ஏனெனில் இம்மாதங்களில் விளைநிலங்களில் நீரின் உப்புத்தன்மையின் அளவு குறைவாகக் காணப்படும். இப்பயிரானது 130 முதல் 140 செ.மீ. நீளம் வரை வளரக்கூடியது. இப்பயிரானது அக்டோபர் மாத இறுதியில் அறுவடை செய்யப்படுகிறது.

தன்மைகள்
இவ்வகை அரிசியானது மிகவும் சுவையாகவும் அதிக புரதச் சத்தையும் கொண்டுள்ளது; பாஸ்மதி அரிசி போல் நீளமாக இருக்கும்.மேலும் மருத்துவ குணமும் வாய்ந்தது.

சான்றுகள்

துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
நெல் வகைகள்
எர்ணாகுளம் மாவட்டம்
ஆலப்புழை மாவட்டம்
இந்திய புவிசார் குறியீடுகள்
தமிழக ஆசிரியர்கள் தொடங்கிய தாவரவியல் கட்டுரைகள்
தொடர் மற்றும் முழுமையான மதிப்பீடு

தொடர் மற்றும் முழுமையான மதிப்பீடு (Continuous and Comprehensive Evaluation - CCE) என்பது இந்தியாவில் 2009 ஆம் ஆண்டு அறிமுகப்படுத்தப்பட்ட ஒரு கல்வியியல் மதிப்பீட்டு முறையாகும். இந்த மதிப்பீட்டு முறை குழந்தைகளுக்கான இலவச மற்றும் கட்டாயக் கல்வி உரிமைச் சட்டத்தின்படியான கட்டாயத்தினால் நடைமுறைக்கு வந்தது. இந்த அணுகுமுறையானது இந்தியாவில் நடுவண் இடைநிலைக் கல்வி வாரியத்தாலும் இந்தியாவிலுள்ள மாநில அரசுகளாலும் 1 முதல் 10 வகுப்பு வரை பயிலும் மாணவர்களுக்கு நடைமுறைப்படுத்தப்பட்டது. இது மாணவர்களை தொடர்ந்தும் முழுமையாகவும் மதிப்பீடு செய்யும் வகையில் அறிமுகப்படுத்தப்பட்டது. 2017-ஆம் ஆண்டில், இந்த நடைமுறையானது 10 ஆம் வகுப்பு பொதுத்தேர்வைச் சந்திக்க இருக்கும் மாணவர்களுக்கு நீக்கப்பட்டது.

கர்நாடக அரசு இந்த மதிப்பீட்டு முறையை 1 முதல் 9 முடிய உள்ள வகுப்புகளுக்கு அறிமுகப்படுத்தினர். பின்னர் 12-ஆம் வகுப்பிற்கும் அறிமுகப்படுத்தப்பட்டது. தொடர் மற்றும் முழுமையான மதிப்பீட்டின் முக்கிய நோக்கமானது, பள்ளியில் இருக்கும் போது குழந்தையின் ஒவ்வொரு தன்மையையும் மதிப்பீடு செய்வதாகும். மாணவர் ஆண்டு முழுவதும் பல தேர்வுகளுக்கு உட்கார வேண்டியிருக்கும் என்பதால், தேர்வுகளின் போது/முன் குழந்தை மீதான அழுத்தத்தைக் குறைக்க இது உதவும் என்று நம்பப்பட்டது, இதில் எந்தத் தேர்விலும் உள்ளடக்கப்பட்ட பாடத்திட்டம் ஆண்டு இறுதியில் மீண்டும் தேர்வில் சேர்க்கப்படமாட்டாது. தொடர் மற்றும் முழுமையான மதிப்பீட்டு முறையானது, அதன் உண்மையான வடிவத்தில் நடைமுறைப்படுத்தப்பட்டால் பாரம்பரியமான கரும்பலகையுடனான விரிவுரை முறை கற்பித்தலில் இருந்து மகத்தான மாற்றங்களைக் கொண்டுவருவதற்காக ஏற்படுத்தப்பட்டதாகக் கூறப்பட்டது.

இந்த முறையின் ஒரு பகுதியாக, மாணவர்களின் மதிப்பெண்கள் தர நிலைகளாக மாற்றப்பட்டன, அவை கல்விசார் பாடத்திட்டத்துடன் இணைந்து மற்றும் கல்வி சார் இணை பாடத்திட்ட மதிப்பீடுகளின் மூலம் மதிப்பீடு செய்யப்பட்டன. கல்வித் திட்டத்தின் முடிவில் ஒற்றைத் தேர்வுக்குப் பதிலாக ஆண்டு முழுவதும் சிறிய அளவிலான சோதனைகளை மேற்கொள்வதன் மூலம் தொடர்ச்சியான மதிப்பீட்டின் மூலம் மாணவர் மீதான பணிச்சுமையைக் குறைப்பதே இதன் நோக்கமாகும். பணி அனுபவத் திறன், சாமர்த்தியம், புத்தாக்கம், நிலைத்தன்மை, குழுப்பணி, பொதுப் பேச்சு, நடத்தை போன்றவற்றின் அடிப்படையில் மாணவர்களுக்கு மதிப்பெண்கள் வழங்கப்பட்டன. இது கல்வியில் சிறந்து விளங்காத மாணவர்கள் கலை, மனிதநேயம், விளையாட்டு, இசை, தடகளம் போன்ற துறைகளில் திறமையை வெளிப்படுத்த உதவியதுடன், அறிவுத் தாகம் கொண்ட மாணவர்களை ஊக்குவிக்கவும் உதவியது.

மேற்கோள்கள் 

கல்வியியல்
துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
ஹெக்சாஅம்மைன்கோபால்ட்(III)குளோரைடு

ஹெக்சாஅம்மைன்கோபால்ட(III) மூலக்கூறு வாய்ப்பாடு  [Co(NH3)6]Cl3. இது ஒரு அணைவுச்சேர்மம் ஆகும். ஆல்பிரட் வெர்னரால் இப்பெயரிடப்பட்டது. இந்த உப்பில் [Co (NH3) 6] 3+
நேரயணி மூன்று  குளோரின்  அணுக்களால் சூழப்பட்டுள்ளது.

மேற்கோள்கள் 

குளோரைடுகள்
கோபால்ட் சேர்மங்கள்
ஒருங்கிணைவுச் சேர்மங்கள்
கனிம வேதியியல் சேர்மங்கள்
உலோக ஆலைடுகள்
எண்முக சேர்மங்கள்
அம்மீன் ஒருங்கிணைவுச் சேர்மங்கள்
வீர சோழன் ஆறு

வீர சோழன் ஆறு என்பது இந்தியாவில் தமிழ்நாட்டில்  நாகப்பட்டினம் மாவட்டத்தில் பாயும் ஆறு ஆகும். இது தஞ்சாவூர் மாவட்டத்தில் திருவிடைமருதூர் அருகிலுள்ள  காவிரியின்  கிளை ஆறு ஆகும். மயிலாடுதுறை  குத்தாலம்  சீர்காழி ஆகிய ஒன்றியங்களில் வளம் கொழிக்க செய்கிறது்

மேற்கோள்கள் 

நாகப்பட்டினம் மாவட்ட ஆறுகள்
இலட்சத்தீவு காவல் துறை

இலட்சத்தீவு காவல் துறை (Lakshadweep Police) என்பது இலட்சத்தீவுகள் ஒன்றியப் பகுதியின்   சட்ட அமலாக்க அமைப்பு ஆகும்.

நிர்வாக அமைப்பு 
இலட்சத்தீவு காவல் துறையானது உள்துறை அமைச்சகம் மற்றும் அரசின் நேரடி கட்டுப்பாட்டின்  கீழ் காவல்துறையின் தலைமை இயக்குனரின் தலைமையில் இயங்கி வருகிறது.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இலட்சத்தீவுகள்
இலட்சத்தீவுகளின் அரசு
அல்லியம் காரினேட்டம்

அலியம் காரினாட்டம் (Allium carinatum, keeled garlic or witch's garlic) 60 செ.மீ உயரம் வரை வளரும் நீண்டகால தாவரமாகும். இது ஆசியா, துருக்கியின் சில பகுதிகள் மத்திய மற்றும் தெற்கு ஐரோப்பா முழுவதும் பரவலாக உள்ளது. பல இடங்களில் ஒரு அலங்கார தாவரமாகவும், அதன் நறுமணமுள்ள சுளைகள் உணவில் சுவைக்காகவும் பயன்படுகிறது.

வகைகள் 
பல்வேறு தாவர பெயர்கள் இடம்பெற்றுள்ளன, ஆனால் இரண்டு மட்டுமே அடையாளம் காணப்பட்டுள்ளன:]
அலியம் காரினாட்டம் சிற்றினம்: காரினெட்டம் - இனங்கள் மிகுதி
அலியம் காரினாட்டம் சிற்றினம் புல்செல்லம் (G.Don) Bonnier & Layens - மத்திய ஐரோப்பா + பால்கன்

விளக்கம் 
அலியம் காரினாட்டம் ஒரு சிறிய 15 மிமீ நீள ஒற்றைப் பூண்டு, தட்டையான இலைகள் மற்றும்  தண்டின் நுனியில் சிவப்பு மற்றும் ஊதா நிறத்தில் கீழ்நோக்கி தொங்கிக் கொண்டுள்ளன குடைமஞ்சரிப் பூக்களைக் கொண்டுள்ளது.

பரவல் 
அலியம் காரினாட்டம், ஸ்பெயினிலிருந்து துருக்கி வரையிலான மத்தியதரைக் கடல் பகுதியில் தோன்றியதாக கருதப்படுகிறது, வடக்கில் ஸ்வீடன் மற்றும் பால்டிக் குடியரசு பகுதியிலும் காணப்படுகிறது. இது பிரித்தானிய தீவுகளில் இயற்கையாகவே உள்ளது.

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
carinatum
தாவரவியல் பெயருடையக் கட்டுரைகள்
பூண்டு வகைகள்
தமிழக ஆசிரியர்கள் தொடங்கிய தாவரவியல் கட்டுரைகள்
முட்டம் இரணியல் சாலை

முட்டம் இரணியல் சாலை (Muttom road Eraniel)  இந்தியாவின் தமிழ்நாடு மாநிலத்தில் கன்னியாகுமரி மாவட்டத்தில் இரணியல் அருகே உள்ள ஓர் இடம் ஆகும்.

புவியியல்
8.2°வடக்கு 77.3°கிழக்கு என்ற அடையாள ஆள்கூறுகளில் முட்டம் இரணியல் சாலை அமைந்துள்ளது. சராசரியாக கடல் மட்டத்திலிருந்து (32 அடி) உயரத்தில் திங்கள் நகருக்கு அருகில் உள்ளது.

முட்டம் இரணியல் சாலை ஒரு சிறிய குடியிருப்பு பகுதியாகும். இது சுமார் 3 சதுர கிலோமீட்டர்  பரப்பளவில் அமைந்துள்ளது. வடக்கே தால்குளமும் கிழக்கில் வில்லுகுறியும் அமைந்துள்ளன.  குளச்சல் துறைமுகத்திலிருந்து 7 கி.மீ. தொலைவிலும் பத்மநாபபுரம் அரண்மனையிலிருந்து  (திருவாங்கூர் தலைநகரம்) சுமார் 32 கி.மீ. தொலைவிலும் இப்பகுதி அமைந்துள்ளது. பத்மநாபபுரம் அரண்மனை அருகிலுள்ள ஒரு சுற்றுலாத்தளமாகும்.  1745- ஆம் ஆண்டில் தலைநகரம் பத்மநாபபுரத்திலிருந்து  திருவனந்தபுரத்துக்கு மாற்றப்பட்டது. திருவனந்தபுரம் சர்வதேச விமான நிலையம் 72 கி.மீ. தொலைவில் உள்ளது. இரணியல் இரயில் நிலையம் இந்த நகரத்திற்கு உதவுகிறது. நாகர்கோவில், முட்டம், தக்கலை மற்றும் குளச்சல் ஆகிய இடங்களிலிருந்து முட்டம் இரணியல் சாலைக்கு செல்லலாம். முட்டம் இரணியல் சாலை தெருக்களில், விளையாட்டு குழுக்கள், கோயில்கள், பள்ளிகள் போன்றவை உள்ளன.

மக்கள் தொகையியல் 
2010 ஆம் ஆண்டிம் இந்திய மக்கள்தொகை கணக்கெடுப்பின்படி இங்கு 3,230 மக்கள் வசித்தனர்., இவர்களில் 50% ஆண்கள் மற்றும் 50% பெண்கள் ஆவர்.  முட்டம் இரணியல் சாலையின் சராசரியான கல்வியறிவு விகிதம் 82% ஆகும். தேசிய சராசரிக் கல்வியறிவை விட (59.5%) இது அதிகமாக உள்ளது. இதில் ஆண் கல்வியறிவு 84% மற்றும் பெண் எழுத்தறிவு 80% ஆகும். இரணியல் மக்கள் தொகையில் 6 வயதுக்குட்பட்டோர் 9% ஆவர்.

மேற்கோள்கள் 

கன்னியாகுமரி மாவட்டம்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கன்னியாகுமரி மாவட்டத்திலுள்ள ஊர்களும் நகரங்களும்
மாவட்ட ஊராட்சி

மாவட்ட ஊராட்சி (District Panchayat) என்பது இந்தியாவில் எல்லா மாநிலங்களிலும் மாவட்ட அளவில் செயல்படும் உள்ளாட்சி அமைப்பு ஆகும். உள்ளாட்சி அமைப்புகளில் இது மூன்றாம்படியில் உள்ளது. இதன் உறுப்பினர்கள் மக்களால் நேரடியாகத் தேர்ந்தெடுக்கப்படுகின்றனர். இதன் தலைவர் மறைமுகத் தேர்தல் மூலம் தேர்ந்தெடுக்கப்படுகிறார்.

தமிழ்நாடு 
தமிழ்நாட்டில் சென்னை மாவட்டம் தவிர்த்த ஒவ்வொரு மாவட்டத்திற்கும் மாவட்ட ஊராட்சிக் குழு அமைக்கப்பட்டுள்ளது. 50,000 மக்கள்தொகைக்கு ஒருவர் என்ற அடிப்படையில் மாவட்ட ஊராட்சிக்குழு உறுப்பினர்கள் வாக்காளர்களால் நேரடியாகத் தேர்ந்தெடுக்கப்படுகிறார். மாவட்ட ஊராட்சியின் தலைவர் மறைமுகத் தேர்தல் மூலம் தேர்ந்தெடுக்கப்படுகிறார். அதாவது உறுப்பினர்கள் தங்களுக்குள் ஒருவரைத் தலைவராக தேர்ந்தெடுக்கிறார்கள். இவர்களின் பதவிக்காலம் 5 ஆண்டுகள் ஆகும்.

மாவட்ட ஊராட்சியின் கடமைகள்: 
 மாவட்டத்திலுள்ள  அனைத்து கிராம ஊராட்சிகள் மற்றும் ஊராட்சி ஒன்றியங்கள் செயல்படுத்தும் வளர்ச்சித் திட்டங்கள் குறித்தும், சாலை மேம்பாடு குறித்தும் அரசுக்கு ஆலோசனை வழங்குவது இதன் கடமையாகும்.
 மாவட்டத்தில் மேற்கொள்ளப்படும் வளர்ச்சித்திட்டங்களின் முன்னேற்றத்தைக் கண்காணித்தல் போன்றவையும் இதன் கடமைகள் ஆகும்.

மாவட்டத் திட்டக் குழு 

 மாவட்ட ஆட்சித் தலைவரே மாவட்ட ஊரக வளர்ச்சித் திட்ட இயக்குநர் ஆவார். அவருக்கு உதவிட மாவட்ட உதவி திட்ட இயக்குநர் மற்றும் திட்ட உதவி இயக்குநர்கள் பணிகளை மேற்கொள்வர்.
 மாவட்டம் முழுவதற்கும் ஒரு வரைவு வளர்ச்சித் திட்டத்தை தயாரிப்பது இதன் பணி ஆகும்.
 இதன் உறுப்பினர்கள் உள்ளாட்சி அமைப்புகளில் தேர்ந்தெடுக்கப்பட்ட பிரதிநிதித் தேர்தல் மூலம் தேர்ந்தெடுக்கின்றனர்.
 அம்மாவட்டத்தில் உள்ள மக்களவை உறுப்பினர்கள் மற்றும் சட்டமன்ற உறுப்பினர்களும் இக்குழுவில் இடம் பெற்றுள்ளனர்.
மாவட்ட முழுமைக்குமான வளர்ச்சித்திட்டம் தயாரித்து மாநிலத் திட்டக்குழுவிற்கு அனுப்பி வைப்பது மாவட்டத் திட்டக்குழுவின் கடமை ஆகும்.

இதனையும் காண்க 
 கிராம ஊராட்சி
 ஊராட்சி ஒன்றியம்
 மாவட்ட ஊரக வளர்ச்சி முகமை
 மாநகராட்சி
 நகராட்சி 
 பேரூராட்சி 
 மாவட்டம்
 வருவாய் வட்டம்
 குறுவட்டம்
 வருவாய் கிராமம்
 கணக்கெடுப்பில் உள்ள ஊர்

மேற்கோள்கள்

வெளியிணைப்புகள்
  பஞ்சாயத்து ராஜ் அமைப்பு - பாகம் 1 - காணொலி 
 பஞ்சாயத்து ராஜ் - பாகம் 2 - காணொலி 
பஞ்சாயத்து ராஜ் - பாகம் 3 - காணொலி 
பஞ்சாயத்து ராஜ் - பாகம் 4 - காணொலி 
பஞ்சாயத்து ராஜ் - பாகம் 5 - காணொலி  
தமிழ்நாட்டில் பஞ்சாயத்து ராஜ் அமைப்பு - பாகம் 6 - காணொலி 

துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
தமிழ்நாடு உள்ளாட்சி அமைப்புகள்
இந்திய நிர்வாக அலகுகள்
உள்ளாட்சி அமைப்புகள்
இரண்டு கணங்களின் சமச்சீர் வித்தியாசம்

இரண்டு கணங்களின் சமச்சீர் வித்தியாசம் (Symmetric Difference of Sets) என்பது A மற்றும் B என்ற வெற்றற்ற கணங்களில், A - B மற்றும்   B - A ஆகிய இரண்டு கணங்களின் சேர்ப்பாகும்.

குறியீட்டில் படித்தல் 

குறியீட்டில்,
A ∆ B = (A - B) U (B - A) 
இங்கு "∆ " என்பது கணங்களின் சமச்சீர் வித்தியாசம் என்ற பொருளிலும் "U" என்பது கணங்களின் சேர்ப்பு என்ற பொருளிலும் அமைந்துள்ளது.

எடுத்துக்காட்டு 

A = {2, 3, 5, 7, 11} மற்றும்  B = {5, 7, 9, 11, 13} எனில், A - B = {2, 3}
B - A = { 9, 13}
A ∆ B = {2, 3} U { 9, 13} = {2, 3, 9, 13}

பண்புகள் 
 A ∆ A =
  A ∆ B = B ∆ A 
  A ∆ B = {x : x € A n B}

மேற்கோள்கள் 

கணக் கோட்பாட்டு அடிப்படை கருத்துருக்கள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கணச் செயல்கள்
கழித்தல் (கணிதம்)
ஆக்கர்மான் வரிசை

கணிதத்தில், ஆக்கர்மான் வரிசை (Ackermann ordinal) என்பது எண்ணுக்கடங்கிய வரிசையில் பொியதாகும். வில்கெம் ஆக்கர்மானின் பெயரால் இது அழைக்கப்படுகிறது.  ஆக்கர்மான் வரிசை என்னும் பதம் அடிக்கடி பொிய வரிசையான, சிறிய வெப்லன் வரிசைக்காகப் பயன்படுத்தப்படுகிறது.

எதிர்பாராத விதமாக பெஃபர்மான் சூட் வரிசை Γ0 வரிசையைத் தவிர்த்து பிற வரிசைக்கென்று தரமான குறியீடு எதுவும் இல்லை. பெரும்பாலான முறைகள் அனைத்தும் ψ(α), θ(α), ψα(β) குறியீடுகளைக் கொண்டுள்ளது. அதில் சில எண்ணுக்கடங்கிய வரிசைகளை எண்ணுக்கடங்காத சார்பளவைச் சுட்டுகளுக்கு பதிலாக உருவாக்கும் வெப்லனின் சார்பில் மாற்றங்கள் செய்யப்பட்டவைகள் ஆகும். இவற்றில் சில "வீழ்த்தப்பட்ட சார்புகள்" ஆகும்.

ஆக்கர்மான் வரிசையில் சிறியது, வரிசை குறியீட்டு முறைகளின் வரம்பு ஆகும். இதை 1951 ஆம் ஆண்டில் ஆக்கர்மான் கண்டறிந்தாா். இது சில நேரங்களில்  அல்லது  அல்லது  எனக் குறிக்கப்படும். வெப்லனால் உருவாக்கப்பட்ட முறையினை விட ஆக்கர்மானின் முறையின் குறியீடு தரம் குறைந்ததாகும்.

மேற்கோள்கள் 

 

வரிசை எண்கள்
ஜான் டி. லாசன்

ஜான் டேவிட் லாசன் (John D. Lawson) (4 ஏப்ரல் 1923 - 15 ஜனவரி 2008) ஐக்கிய இராச்சியத்தைச் சேர்ந்த பொறியாளரும், இயற்பியலாளரும் ஆவார்.

இவர் கோவென்ட்ரியில் பிறந்தார். கேம்பிரிட்ஜ் செயின்ட் ஜான்ஸ் கல்லூரிக்கு செல்லும் முன் வோல்வெர்ஹாம்ப்டன் இலக்கண பள்ளியில் படித்தார். 1943 ஆம் ஆண்டில் இளங்கலை பட்டம் பெற்றார். பின்னர் தொலைதூர ஆராய்ச்சி நிறுவனமான மல்வெர்னைச் சேர்ந்தார். அங்கு மைக்ரோவேவ் ஆன்டெனா வடிவமைப்பு வேலைக்கு நியமிக்கப்பட்டார். 1947 இல் அணு ஆற்றல் ஆராய்ச்சி நிறுவனத்தின் (AERE) ஊழியர்களில் ஒரு உறுப்பினராக இருந்த போதிலும், லாஸ்ஸன் மல்வெர்னில் பணியாற்றினார். புதிய 30 MeV synchrotron  சோதனை முயற்சியை மேற்கொண்டார். 1951 ஆம் ஆண்டில் ஹார்வெல்லில் அணு ஆற்றல் ஆராய்ச்சி நிறுவனத்தின் பொது இயற்பியல் பிரிவுக்கு மாற்றப்பட்டார். ஜஸ்டா (ஜீரோ எரிசக்தி சுழற்சிகல் சபை) இணைவு பணிக்கு பொறுப்பாளராக இருந்த பீட்டர் தோன்மேன் தலைமையிலான ஒரு குழுவில், லில்சன் கிளைஸ்ட்ரான், உயர்-சக்தி நுண்ணலை உற்பத்தி செய்யும் வேலை செய்தார். டோன்மான்னுடன் லாசன் இணைந்திருந்ததால் அணுக்கரு இணைவு பற்றி ஆர்வம் காட்டினார்.

மேற்கோள்கள்

துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
1923 பிறப்புகள்
2008 இறப்புகள்
இயற்பியலாளர்கள்
சிரைக் கல்

சிரைக் கல் (Phlebolith) என்பது சிரைக்குள் கால்சியப் படிவுகளால் உருவாகும் ஒரு சிறிய, வட்டவடிவமான, கல்லினைக் குறிக்கும். இடுப்புப் பகுதியின் கீழ் பகுதிச் சிரைகளில் இவை பொதுவாகக் காணப்படுகிறது. இவை பொதுவாக மருத்துவ முக்கியத்துவம் வாய்ந்தவை அல்ல. இடுப்புப் பகுதியின் கீழ் பகுதியில் சிரைக் கல் உள்ளபோது சில நேரங்களில் சிறுநீர்க் குழாய்களில் உள்ள சிறுநீரகக் கற்களிலிருந்து எக்ஸ்ரே மூலமாக வேறுபடுத்திப் பார்ப்பது கடினமாகும். கடினமான பொருளால் சிரை அடைக்கப்படும்போது குருதி ஓட்டம் தடைபட்டு அதற்குக் கீழ் உள்ள சிரைகள் சுருண்டும், நெளிந்தும், வீங்கியும் காணப்படும். சில சமயங்களில் தசை அழுகுதலும் ஏற்பட வாய்ப்புண்டு. இடுப்பு பகுதியிலுள்ள சிரைக்கற்கள் சுமார் 44.2% மக்களிடம் காணப்படுகிறது. ஆண்களை விட (37.3%) பெண்களில் (50.1%) இவை அதிகம் காணப்படுகிறது. சிரைக்கற்களின் அளவு வயதுக்கு ஏற்ப அதிகரிக்கிறது. இவை இடுப்புப் பகுதியின் வலது பக்கத்தை விட இடதுபுறத்தில் அடிக்கடி தோன்றுகின்றன.. சிரைக்கற்கள் இடுப்புப் பகுதிக்கு வெளியே சுமார் 2% மக்கள் தொகையில் காணப்படுகின்றன.

காரணங்கள்  
சிரையில் குருதி உறைவு, அழற்சியாலோ உயிரிகளாலோ ஏற்படும். கால்சியம் கலப்பதால் உறைதல் கடினமாகி, கல் நிலையை அடைகிறது. இந்நோய், குறிப்பாக நீரிழிவு நோயாளிகளுக்கு ஏற்பட வாய்ப்புண்டு.

மருத்துவ முறை 
இந்நோய் சாதாரணமாக கால் சிரைகளிலேயே வரும். காலை உயரமாகத் தூக்கி வைத்துக் கொண்டு படுக்க வேண்டுமென அறிவுறுத்தப்படுகிறது. சிரை அழற்சியும், தசை அழகுதலும் வராமல் தடுக்க உயிர் எதிர் மருந்துகள் ஊசி மூலமாகவோ அல்லது வாய் வழியாகவோ செலுத்தப்படுகிறது.

மேற்கோள்கள்

சிரைகள்
துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
மயிலாடுதுறை சந்திப்பு தொடருந்து நிலையம்

மயிலாடுதுறை சந்திப்பு தொடருந்து நிலையம் (Mayiladuthurai Junction railway station, நிலையக் குறியீடு:MV) இந்தியாவின், தமிழ்நாடு மாநிலத்தில், மயிலாடுதுறை மாவட்டத்தில், மயிலாடுதுறை நகரில் அமைந்துள்ளது ஒரு தொடருந்து நிலையம் ஆகும்.

தெற்கு இரயில்வே மண்டலத்தின் திருச்சிராப்பள்ளி இரயில்வே கோட்டத்தின் கீழ் இந்த தொடருந்து நிலையம் அமைந்துள்ளது. மாநிலத்தின் பல்வேறு பகுதிகளையும், அதே போல் மற்ற மாநிலங்களை இணைக்கும் ஒரு நிலையமாக உள்ளது.

இடம் மற்றும் அமைப்பு 

மயிலாடுதுறை தொடருந்து நிலையம் நகரத்தின் தென்-மேற்கு பகுதியில் அமைந்துள்ளது. இதன் மிக அருகிலேயே பேருந்து நிலையம் உள்ளது.

மயிலாடுதுறை தொடருந்து நிலையம், மயிலாடுதுறை நகரின் ஒரு மைய புள்ளியாகவும் சென்னை, நாகப்பட்டினம், இராமேசுவரம், கும்பகோணம், தஞ்சாவூர்,திருவாரூர்'  மற்றும் பாபநாசம் போன்ற முக்கிய நகரங்களை இணைக்கும் நிலையமாக அமைந்துள்ளது. இது தென்னக இரயில்வேயின் சென்னை எழும்பூர் - தஞ்சாவூர் முதன்மை வழித்தடம் மீது அமைந்துள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தேர்ந்தெடுக்கப்பட்ட தமிழ்நாட்டின் 75 நிலையங்களில் இதுவும் ஒன்றாகும். மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் திருச்சி கோட்டத்தில் 15 நிலையங்கள் தேர்ந்தெடுக்கப்பட்டன, மயிலாடுதுறை சந்திப்பு தொடருந்து நிலையத்தை புதுப்பிக்கும் பணிக்கு 20.46 கோடி ரூபாய் ஒதுக்கப்பட்டுள்ளது.

குறிப்புகள்

வெளி இணைப்புகள் 
 Southern Railways - Official Website
 

தமிழகத் தொடருந்து சந்திப்புகள்
மயிலாடுதுறை மாவட்டத்திலுள்ள தொடருந்து நிலையங்கள்
திருச்சிராப்பள்ளி தொடருந்து கோட்டம்
துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பாட்டியாலா பார்வையற்றோர் சிறப்புப் பள்ளி

பாட்டியாலா பார்வையற்றோர் சிறப்புப் பள்ளி என்பது இந்தியாவின், பஞ்சாப் மாநிலத்தின், பாட்டியாலா நகரில் உள்ள ஒரு சிறப்புப் பள்ளி ஆகும்.  ஊனமுற்றோர் நலனுக்கான சங்கத்தின் எஸ்தர் கோலேரியஸ் என்பவரால் 1967 ஆம் ஆண்டில் இப்பள்ளி துவக்கப்பட்டது.

முதன்முதலில் நான்கு மாணவர்களை கொண்டு உருவாக்கப்பட்டது. இப்பள்ளியில் முன்பருவ பள்ளி முதல் பன்னிரெண்டாம் வகுப்பு வரை மாணவர்களுக்கு இலவசக் கல்வி வழங்கப்படுகிறது. இங்குள்ள  காது கேளாதோருக்கான பள்ளியில் 200 குழந்தைகள் உள்ளனர், இதில் 140 பேர் காதுகேளாதோர் மற்றும் 60 பேர் பார்வையற்றோர். மாணவர்களுக்கு இலவச தங்கும் வசதியும் வழங்கப்படுகிறது. தற்போது 180 மாணவர்கள் இந்த தங்கும் விடுதியில் உள்ளனர். மேலும், மாணவர்களுக்கு இலவச சீருடைகள், எழுதுபொருட்கள் மற்றும் உணவுகள் அளிக்கப்படுகின்றன.

கல்வி உதவித்தொகை 
கண்பார்வையற்றோருக்காக மதிய அரசும், மாநில அரசும் உதவித்தொகை அளித்து வருகின்றன. மேலும் ஜெர்மன் நாட்டில் cbm நிறுவனத்தைச் சார்ந்தவர்கள் பண உதவி செய்கின்றனர்.

வகுப்பறையும் கற்பித்தல்முறைகளும்  
 நான்கு புலன்கள் சார்ந்த பயிற்சி அளிக்கப்படுகிறது. 
 கைவிரல்களுக்கு பயிற்சி அளிக்கப்படுகிறது.
 பிரெய்லி முறையில் படிப்பதற்கு மற்றும் எழுதுவதற்கும் பயிற்சி அளிக்கப்படுகிறது.
 பிரெய்லி முறையில் 6 புள்ளிகளைக் கொண்டு 63 வகை சேர்க்கையை உருவாக்கமுடியும். இங்கு பணிபுரியும் ஆசிரியர்களுக்கு சிறப்பு பயிற்சி அளிக்கப்படுகிறது. 
 ஆறாம் வகுப்பிற்கு பிறகு அணைத்து பாடங்களையும் ஒலி நாடாக்களில் பதிவு செய்யப்பட்டு கற்பிக்கப்படுகிறது.
 பிரெய்லி பலகையில் மாணவர்கள் எழுதும் வகையில் ஆணி போன்ற styles என்ற கருவி பயன்படுத்தப்படுகிறது. 
 டயலோர் பிளாவ் என்பவர் கண்டுபிடித்த  taylor frame என்ற கருவி கணக்குகளை செய்ய பயன்படுத்தப்படுகிறது. இதில் pegs என்ற மென்பொருள் பயன்படுத்தப்படுகிறது.

விளையாட்டு முறைகள் 
 சிறப்பு விளையாட்டுகள் ஒலி அடிப்படையாகக் கொண்டு பயிற்சி அளிக்கப்படுகிறது.
 மேடு பள்ளங்களை அறிந்து நடப்பதற்கு mobilitycane கொண்டு பயிற்சி அளிக்கப்படுகிறது.

கைத்தொழில் 
துண்டு நெய்தல், கூடை பின்னுதல், இசைக் கருவிகள் வாசித்தல் போன்றவற்றில் பயிற்சி அளிக்கப்படுகின்றன.

மேற்கோள்கள் 

பாட்டியாலா மாவட்டம்
பஞ்சாப் (இந்தியா)
வாக்கியம்

வாக்கியம் (Sentence) என்பது இலக்கண விதிகளுக்குட்பட்டு ஒன்றுக்கு மேற்பட்ட சொற்கள் இணைந்து பொருளை உணர்த்தினால் அவ்வமைப்பு தொடர் என்றும் வாக்கியம் என்றும் கூறப்படும். தொடர் உணர்த்தும் கருத்தினைக் கொண்டும், தொடரின் அமைப்பினைக் கொண்டும் தொடர் பல்வேறு வகைகளாக வகைப்படுத்தப்படுகிறது.

வாக்கியத்தின் வகைகள்
செய்தி வாக்கியம்
வினா வாக்கியம்
உணர்ச்சி வாக்கியம்
கட்டளை வாக்கியம்
தனி வாக்கியம்
தொடர் வாக்கியம்
கலவை வாக்கியம்
உடன்பாட்டு வாக்கியம்
கூட்டு வாக்கியம் 
எதிர்மறை வாக்கியம்
தன்வினை வாக்கியம்
பிறவினை வாக்கியம்
செய்வினை வாக்கியம்
செயப்பாட்டுவினை வாக்கியம்

மேற்கோள்கள்

நன்னூல்
தொல்காப்பியம்
அறுவகை இலக்கணம்
வளநூல்

தமிழ் இலக்கணம்
நாகர்கோவில் மணிக் கூண்டு

நாகர்கோவில் மணிமேடை சந்திப்பு என்றும் நாகர்கோவில் மணிக்கூண்டு என்றும் அறியப்படுவது நாகர்கோவில் நகரின் மையத்தில் அமைந்துள்ள ஒரு மணிக்கூண்டு ஆகும். 19 ஆம் நூற்றாண்டின் பிற்பகுதியில் நாகர்கோவிலுக்கு வந்த ஐரோப்பிய மிஷனரி அருட்திரு டதி என்பவரால், திருவிதாங்கூர் மஹாராஜாவிற்கு இந்த கோபுரத்தில் உள்ள கடிகாரம் வழங்கப்பட்டது. நாகர்கோவிலின்  
ஒரு முக்கிய அடையாளமான இது தற்போது புறக்கணிக்கப்பட்ட நிலையில் இருக்கிறது. இதை சாி செய்ய நிபுணர் இல்லாததால் இந்த கடிகாரத்தில் தற்போது மணி அடிப்பதில்லை.

வரலாறு 
1893 இல் திருவாங்கூர் மன்னர் ஸ்ரீ மூலம் திருநாளின் வருகையின் நினைவாக நாகர்கோவிலின் மையப்பகுதியில் இந்த மணி மேடை கட்டப்பட்டது. இது இங்கிலாந்தைச் சார்ந்த ஹோஜியோர் எப் மற்றும் எஸ்.ஹோர்ஸ்லி அகியோரால் வடிவமைக்கப்பட்டது. அந்த ஆண்டின் பிப்ரவரி 15 ம் தேதி மகாராஜா அதை துவக்கி வைத்தார். லண்டன் டெர்பிஷையரிலுள்ள, டெர்பி குழுமத்தின் கொல்லரால் கடிகாரத்தின் ஊசல் செய்யப்பட்டது. கடிகாரம், எடை தாங்கிய 60 அடி நீளமுள்ள சங்கிலியுடன் இணைத்து கப்பி மூலம் புவிஈர்ப்பு விசையால் இயக்கப்படுகிறது.  2009 ஆம் ஆண்டில் நாகர்கோவில் நகராட்சியால் மணி மேடையை 
வல்லுநர்களிடம் பழுதுபார்ப்பதற்காக ஒப்படைக்கப்பட்டது. புரவலரால் 2010 மற்றும் 2012 ல் இரண்டு முறை கோபுரத்தை ரூ. 4 லட்சம் செலவில் புதுப்பிக்கப்பட்டது. திருவனந்தபுரத்தைச் சார்ந்த ரிச்சர்ட் எனும் தொழில்நுட்ப வல்லுநர் தான் பொதுவாக கடிகாரத்தை சரிசெய்வார். அவரது மரணத்திற்கு பிறகு கடிகாரம் மணியடிப்பதை நிறுத்திவிட்டது..

மேற்கோள்கள் 

தமிழ் நாட்டுக் கட்டிடங்கள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
மணிக்கூட்டுக் கோபுரங்கள்
கன்னியாகுமரி மாவட்டம்
இராசிபுரம் நித்தியசுமங்கலி மாரியம்மன் கோயில்

நித்தியசுமங்கலி மாரியம்மன் கோயில் என்பது தமிழ்நாட்டில் நாமக்கல் மாவட்டத்தில் உள்ள இராசிபுரத்தில் அமைந்துள்ள ஒரு மாரியம்மன் கோயிலாகும்.

நித்திய கல்யாணி 

பொதுவாக மாாியம்மன் அவதாித்துள்ள எல்லா ஆலயங்களிலும் திருவிழா துவங்கும் முன் கம்பம் நடப்படுவதும், விழா முடிந்ததும் நீர்நிலைகளில் அதை விடுவதும் வழக்கம்.  அவ்வாறு கம்பம் நடப்படும் போது அதை அம்மனின் கணவராக உருவகித்து  அம்மனுக்கு மாங்கல்யம் சூட்டப்படும். திருவிழா முடிந்து கம்பம் எடுக்கும் பொழுது அம்மனுக்கு மாங்கல்யம் நீக்கி விதவையாக்கப்படும். இக்கோயிலில் ஆண்டு முழுவதும் கம்பம் எடுக்கப்படாமல் கோயிலிலேயே இருக்கும்.

ஆண்டு தோறும் ஐப்பசி மாதம் திருவிழா நடைபெறும் பொழுது திருவிழா துவங்கும் முன் கம்பம் நீக்கப்பட்டு புதிதாக நடப்படும். இதனால் ஆண்டு முழுவதும் மாாியம்மன் சுமங்கலியாக காட்சி தருவதால்  இவ்வம்மனுக்கு நித்ய கல்யாணி என்றும், நித்திய சுமங்கலி என்றும் திருநாமம் வழங்கப்படுகிறது.

விழாக்கள் 

ஆண்டுதோறும் ஐப்பசி மாதம் திருவிழா நடைபெறுகிறது. அதில் ஏராளமான பக்தர்கள் கலந்து கெண்டு அக்னிக்குண்டம் (தீமிதி திருவிழா) இறங்குவது திருவிழாவின் சிறப்பாகும்.  மேலும் அமாவாசை, பெளர்ணமி ஆகிய நாட்களில் சிறப்பு பூஜைகள் நடைபெற்று வருகின்றன.

கோயில் அமைப்பு 

நித்திய சுமங்கலி மாாியம்மன் திருக்கோயில் ஐந்து நிலைகளையுடைய இராஜகோபுரம் உள்ளது. இந்த இராஜ கோபுரமானது வடக்கு நோக்கியவாறும் உள்ளது. கோயிலில் உள்ள மூலவரான நித்திய சுமங்கலி மாாியம்மன் கிழக்கு நோக்கியவாறு அமைந்திருக்கின்றார். மேலும் விநாயகப் பெருமான், முருகப் பெருமான் ஆகியோருக்கு தனித்தனிச் சன்னதிகள் உள்ளன.  இக்கோயிலின் தல விருட்சமாக வேம்பு உள்ளது

மேற்கோள்கள் 

நாமக்கல் மாவட்டத்திலுள்ள அம்மன் கோயில்கள்
துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
குழந்தை திடீர் இறப்பு நோயறிகுறி

குழந்தை திடீர் இறப்பு நோயறிகுறி (Sudden infant death syndrome) என்பது திடீரென எந்த ஒரு காரணமும் இன்றிக் குழந்தை இறந்து போதலைக் குறிக்கிறது. திடீர் சிசு மரணம், கட்டில் சாவு,  திடீர் சாவு எனப் பலவாறான பெயர்களாலும் இந்நோய் அழைக்கப்படுகிறது. ஒரு வயதுக்கும் குறைவான குழந்தைகள் உடல் நலனில் என்ன குறை என்று விளக்க முடியாதபடி திடீரென இறந்து போகிறார்கள்.. முழுமையான பிரேத பரிசோதனையும், விரிவான மரணம் குறித்த  விசாரணைக்குப் பின்னரும் தூக்கத்திலேயே குழந்தை இறந்ததற்கான உண்மைக் காரணம் விளக்க முடியாமல், ஆய்வுக்குட்பட்ட நிலையிலேயே இருக்கிறது. திடீர் சிசு மரணம் குழந்தையின் தூக்கத்திலேயே நிகழ்ந்து விடுகிறது . பொதுவாக குழந்தையின் மரணம் 00:00 மணி முதல் 09:00 மணி வரையிலான காலப்பகுதியில் நிகழ்கிறது . பொதுவாக இவ்வகை மரணத்தின்போது மூச்சுத்திணறல் சத்தமோ அல்லது போராட்டத்திற்கான வேறு சான்றுகளோ ஏதுமிருப்பதில்லை .
 
குழந்தைகளின் இத்தகைய திடீர் மரணங்களுக்கான காரணம் தெளிவாக அறியப்படவில்லை . குறிப்பிட்ட அடிப்படை பாதிப்பு, வளர்ச்சியில் ஒரு குறிப்பிட்ட நேரம், சுற்றுச்சூழல் அழுத்தம் உள்ளிட்ட இணைப்புக் காரணிகள் போன்ற காரணங்கள் இத்திடீர் மரணங்களுக்கான காரணமாகப் பரிந்துரைக்கப்பட்டுள்ளன . தூங்கும் நிலை, அதிக வெப்பம் மற்றும் புகையிலை புகையில் வெளிப்படுதல் ஆகியவை சுற்றுச்சூழல் காரணிகளில் அடங்கும் . இணை-தூக்கம் எனப்படும் படுக்கையை பகிர்ந்து கொள்வதால் ஏற்படும் மூச்சுத்திணறல் அல்லது மென்மையான பொருள்களிலினால் தற்செயலாக தோன்றும் மூச்சுத் திணறல் கூட இதற்கான ஒரு காரணமாக இருக்கலாம்  39 வார கர்ப்பத்திற்கு முன்பே குழந்தை பிரசவிக்கப்படுவது மற்றொரு ஆபத்து காரணியாகும் . சிசுக்களில் ஏற்படும் இவ்வகையான தீடீர் மரணம் 80 சதவீதமாகும் . எஞ்சியிருக்கும் 20 சதவீத சிசுமரணங்கள் நோய் தொற்றுகள், மரபியல் கோளாறுகள், இதய நோய் பிரச்சினைகள் போன்றவை காரணமாகின்றன . வேண்டுமென்றே மூச்சுத் திணறல் ஏற்படுத்தி  குழந்தையை கொல்வதையும் இவ்வகையான திடீர் மரணம் தவறாகக் கண்டறியப்படலாம். 5 சதவீத்த்திற்கும் குறைவான ,மரணங்கள் இத்தகைய நிகழ்வுகளாக இருக்கும் என்று நம்பப்படுகிறது.

மேற்கோள்கள் 

குழந்தை
சுகாதாரம்
கருவுறுதல்
இறப்புக் காரணிகள்
தூக்க நோய்கள்
நோய்த்தொகைகள்
ஆலமரத்துப்பட்டி (விருதுநகர்)

ஆலமரத்துப்பட்டி (Alamarathupatti) என்பது தமிழ்நாட்டில் விருதுநகர் மாவட்டத்தில் சிவகாசி வட்டத்தில் அமைந்துள்ள கிராமம் ஆகும்.

அமைவிடம்
ஆலமரத்துப்பட்டி திருத்தங்கலிலிருந்து 4 கிலோமீட்டர் தொலைவிலும் சிவகாசியிலிருந்து 6 கிலோமீட்டர் தொலைவிலும் அமைந்துள்ளது. ஆலமரத்துப்பட்டியைச் சுற்றி செங்கமலப்பட்டி, நாரணாபுரம், செல்லையநாயக்கன்பட்டி ஆகிய கிராமங்களும், திருத்தங்கல், சிவகாசி ஆகிய நகரங்களும் உள்ளன.

இக்கிராமத்தில் மிகப் பழமையான அரசமரமும், காளி கோவிலும், கிருட்டிணர் கோவிலும் அமைந்துள்ளது. ஏப்ரல் மாதத்தில் திருவிழா மிக விமரிசையாக இக்கிராமத்தில் நடைபெறும். திருவிழாவின் போது நாராயணர் மற்றும் நாச்சியார் சுவாமி சிலைகள், திருத்தங்கலிலிருந்து பல்லக்கில் கொண்டு வரப்பட்டு பூசை செய்யப்படும். இப்பல்லக்கை கிராம மக்களே சுமந்து வருவர். இக்கிராமத்தில் நுழையும் இடத்தில் முக்கு பிள்ளையார் கோயில் உள்ளது. புதிய முயற்சிகளில், புதிய வேலைகளில் ஈடுபடும் போது  முக்கு பிள்ளையாரை வணங்கிச் செல்வர்.

மேற்கோள்கள்

வெளியிணைப்புகள்
MAP

விருதுநகர் மாவட்டத்திலுள்ள கிராமங்கள்‎
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்